ဒီလူတွေက အပြစ်ရှိတယ်
သူတို့ကို အရှင်လတ်လတ်မီးရှို့ပြီး
သူတို့ ငါ့ကိုပေးခဲ့တဲ့နာကျင်မှုကို ပြန်ခံစားစေမယ်
ဒါပေမဲ့ ဒွေးတော်ရဲ့စကားကိုလည်း နားထောင်ကြည့်ပါဦးလား အရှင်
ပါးစပ်ပိတ်ထား
ငါစကားပြောနေတုန်း ဖြတ်ပြောလောက်အောင်
မင်းမှာ ယဉ်ကျေးမှုမရှိတော့ဘူးလား
မင်းရဲ့ဒွေးတော်က အပြစ်ရှိတယ်
ဒွေးတော်မှာ အပြစ်မရှိပါဘူး
ကျွန်တော်တို့တွေဟာ သစ္စာဖောက်မယ့်အစား အသေခံမယ့်သူတွေပါ
သစ္စာဖောက်ကို ဘက်လိုက်ပြောတဲ့သူလည်း သစ္စာဖောက်ပဲ
အဲဒါဆိုရင်တော့ ကျွန်တော်လည်း အပြစ်သားပါပဲ
ဒါပေမဲ့ ကျွန်တော့်ဒွေးတော်နဲ့ဦးရီးတော်တွေက အပြစ်ကျူးလွန်တယ်ဆိုတာ
ကျွန်တော် လက်မခံနိုင်ပါဘူး
စိတ်မရှိပါနဲ့ အရှင်
အရှင်က မဂိုတိုင်းမှာ ဩဇာအာဏာအကြီးမားဆုံးဆိုတာ
အမှန်ပါပဲ
တရားမျှတမှုကို အရှင်စီရင်ခွင့်ရှိပါတယ်
အရှင့်စီရင်ဆုံးဖြတ်ချက်ကို ဘယ်သူမှ မေးခွန်းထုတ်ခွင့်မရှိပါဘူး
ဒါပေမဲ့ စစ်ဆေးငြင်းခုံမှုမရှိဘဲ ခိုင်လုံတဲ့ သက်သေအထောက်အထားမရှိဘဲ
စီရင်ချက်ချမယ်ဆိုရင်တော့
မဂိုတိုင်းရဲ့ဥပဒေနဲ့ ဆန့်ကျင်နေပါတယ်
မဂိုတိုင်းဥပဒေရဲ့ စည်းမျဉ်းစည်းကမ်းအရ
စွပ်စွဲခံရသူကို ချေပပြောဆိုဖို့ အခွင့်အရေးပေးရမှာပါ
ဘာစစ်ဆေးမှုမှမလုပ်ဘူး
ဘာချေပပြောဆို ငြင်းခုံခွင့်မှမပေးဘူး
ငါ့နန်းလျာလောင်းရင်သွေးကို သူတို့သတ်တယ်
မဂိုတိုင်းရဲ့မင်းအလောင်းအလျာကို သူတို့သတ်တယ်
မျက်လုံးတစ်လုံးအတွက် မျက်လုံးတစ်လုံး အဲဒါ တရားမျှတမှုပဲ
သူတို့က လူသတ်မှုကိုကျူးလွန်တယ်
သူတို့သေမှပဲ ဒီအမှုကိုကျေအေးနိုင်မယ်
တရားခွင်ရဲ့စည်းကမ်းကို ကြားဖြတ်ပြောပြီး ချိုးဖောက်မိတာ တောင်းပန်ပါတယ်
တရားခံဟာ သနားသက်ညှာမှုနဲ့ မထိုက်တန်ဘူးဆိုတာ
သံသယဖြစ်စရာမရှိပါဘူး
ဒါပေမဲ့ စွပ်စွဲခံရသူကို သူ့ကိုယ်သူ ခုခံပြောဆိုဖို့
အခွင့်အရေးပေးရပါမယ်
မဂိုတိုင်းရဲ့ တရားစီရင်မှုကို..
ဧကရာဇ်မင်းရဲ့ဆုံးဖြတ်ချက်ကို
လူတကာမေးငေါ့စရာ မဖြစ်စေချင်ပါဘူး
ဒါဖြင့် မယ်တော်က ဘာလုပ်စေချင်တာလဲ
သူတို့ရဲ့လုပ်ရပ်အတွက် ဆုချီးမြှင့်ရမှာလား
မဟုတ်ပါဘူး တချို့အချက်တွေကို သတိပေးချင်တာပါ
ဒီကိစ္စဟာ မိဖုရားဂျိုဓာကို အကွက်ဆင်ထားတာလို့ ထင်ပါတယ်
စဉ်းစားကြည့်ပါ ဒီကိစ္စ ဘာလို့ဖြစ်ရတာလဲ
မိဖုရားဂျိုဓာ အရှင်မင်းကြီးအတွက် ချက်ပြုတ်ပေးတယ်
အဲဒီအစားအစာကို သူတည်ခင်းတဲ့အခါ အစပ်လွန်သွားတယ်
အရှင်မင်းကြီးကို ဆက်သတဲ့ ပွဲတော်စာတွေကို
မြည်းစမ်းကြည့်ပြီးမှ တည်ခင်းရတာကိုလေ
ဒီတစ်ခေါက်လည်း ဆက်သလာတဲ့ လက်ဆောင်တိုင်းကို
ကြီးကြပ်ကွပ်ကဲသူရှေ့မှောက်မှာ
သေသေချာချာ စစ်ဆေးပြီးမှ လက်ခံခဲ့တာပါ
အမယ်ရ်တိုင်းကလာတဲ့ ကုံကုမံတွေကိုလည်း စစ်ဆေးတာပါပဲ
အဲဒီတုန်းက ပဒိုင်းဆီမပါရှိခဲ့ပါဘူး
ဒီတော့ မိဖုရားဂျိုဓာက ကုံကုမံတွေကို ဘဏ္ဍာတိုက်ထဲရောက်ပြီးမှ
ပဒိုင်းဆီနဲ့ရောခဲ့တာလား
ဒီအချက်တွေကိုကြည့်ရင် တစ်ယောက်ယောက်က မိဖုရားဂျိုဓာကို
ပစ်မှတ်ထားအကွက်ဆင်ခဲ့တာလို့ မထင်ဘူးလား
အပြစ်ရှိတဲ့သူအယောက်တစ်ရာကို လွှတ်ပေးရင်သာလွှတ်ပေးမယ်
အပြစ်မဲ့သူတစ်ယောက်ကိုတော့ ပြစ်ဒဏ်မပေးသင့်ပါဘူး
အခုကိစ္စမှာ တရားခံအစစ်ကိုဖမ်းပြီး အပြစ်ဒဏ်ပေးစေချင်ပါတယ်
ဘုရင့်မယ်တော်တစ်ပါးအနေနဲ့ တောင်းဆိုတာပါ
အရှင်မင်းကြီး မယ်တော်ကြီးပြောတာ မှန်ပါတယ်
မဂိုတိုင်းရဲ့ဥပဒေကို လိုက်နာသင့်ပါတယ်
ဆရာကြီးပြောတာမှန်ပါတယ် မိဖုရားဂျိုဓာကို အခွင့်အရေးပေးရပါမယ်
ကောင်းပြီ
မဂိုမျိုးနွယ်တွေရဲ့ တရားမျှတမှုကိုပြသဖို့အတွက်
၁၀ ရက်အချိန်ပေးမယ် ၁၀ ရက်ကြာ စုံစမ်းမှုပြုမယ်
ဂျိုဓာနဲ့ သူ့အစ်ကိုတော်တွေဟာ သူတို့ရဲ့အပြစ်ကင်းစင်မှုကို
သက်သေပြဖို့ ၁၀ ရက်အချိန်ရမယ်
ဒါပေမဲ့ အဲဒီအချိန်အထိ အိမ်တော်မှာပဲအကျယ်ချုပ်ချထားမယ်
ဘယ်သူမှ သူတို့ကိုတွေ့ခွင့်မရဘူး သူတို့ကလည်း ဘယ်သူ့ကိုမှမတွေ့ရဘူး
၁၀ ရက်နေလို့မှ အပြစ်ကင်းကြောင်း သက်သေမပြနိုင်ခဲ့ရင်
သူတို့ကို အပြစ်ရှိတယ်လို့ သတ်မှတ်ပြီးတော့
လူအများရှေ့မှာ အရှင်လတ်လတ် မီးရှို့သတ်မယ်
အရှင်မြတ် မစတာပဲ မိဖုရားမှန်ကြည့်တာ တစ်ခါမှမမြင်ဖူးဘူး
မိဖုရားက အလှအပကို ဘယ်တုန်းကမှ မမက်မောခဲ့ဘူးလေ
မိဖုရားမဟုတ်ဘူး မိဖုရားခေါင်ကြီးလို့ခေါ်စမ်းပါ ငတုံးရဲ့
ငါက ငါ့မျက်နှာကိုကြည့်နေတာမဟုတ်ဘူး မကြာခင် မိဖုရားခေါင်ကြီးဖြစ်လာမယ့်သူရဲ့
အလှတရားကို ရှုစားနေတာ
ဟင့်အင်း
အားလုံးပဲ နားထောင်ပါ
အိန္ဒိယပြည်ရဲ့ဧကရာဇ်မင်း
ဂျာလာလူဒင် မိုဟာမက် ကြွရောက်လာပါပြီ
သွားကြတော့
ရခေယျ
မယ်တော်နဲ့ ဆရာကြီးတို့ရဲ့ မေတ္တာရပ်ခံချက်အရ
ငါ သူတို့ကို ၁၀ ရက်အချိန်ပေးလိုက်တယ်
သူတို့က ဘာဖြစ်လို့တားရတာလဲ
သူတို့အားလုံးကို သတ်ပစ်လိုက်ရမှာကို
အဲဒီတော့ဘာအကျိုးထူးမှာလဲ ဂျာလာ
စုံစမ်းစစ်ဆေးမှုက အဲဒီမှာတင် ပြီးဆုံးသွားမှာပေါ့
တရားခံက အပြစ်ပေးမခံရတော့ဘဲ နေတော့မှာပေါ့
ဘာကိုဆိုလိုတာလဲ
ဆိုလိုတာက မယ်တော်ပြောတာ အဓိပ္ပာယ်ရှိတယ်လို့ပါ
မယ်တော့်စကားကြောင့် ကျွန်မရဲ့ လွန်ကဲနေတဲ့ခံစားချက်တွေကနေ
ရုန်းထွက်ပြီး စဉ်းစားတွေးတောမိစေခဲ့တယ် မယ်တော်ပြောတာမှန်တယ်
ဒီနန်းဆောင်ကမဟုတ်တဲ့ သန္ဓေသားပျက်ကျမှုတွေနဲ့ သူကြုံဖူးတယ်
မိဖုရားတွေက သူတို့ကလေးတွေကို ဆုံးရှုံးခဲ့ရဖူးတယ်
မိဖုရားဂျိုဓာ မရှိခင်ကတည်းကလေ
ဒီတော့ အပေါ်ယံမြင်နေရတာက အကုန်မဟုတ်လောက်သေးဘူး
ဒီပြဿနာရဲ့အရင်းအမြစ်က တခြားမှာဆိုရင်
အဲဒါကိုလိုက်ရှာရမယ် အမှန်တရားကိုရှာဖွေရတော့မယ်
ဒီတိုင်းပြည်ရဲ့ထီးမွေနန်းလျာကို မမွေးဖွားစေချင်တာ ဘယ်သူလဲ
ရခေယျ ငါကတော့ ဒီကိစ္စရဲ့နောက်ကွယ်မှာ
ဂျိုဓာရှိနေတယ်လို့ ယုံကြည်တုန်းပဲ
ငါ သူနဲ့မထိမ်းမြားခင်တုန်းက သူက ငါ့ကိုလက်စားချေချင်နေတာ
သူက ငါ့ကိုအရှက်ရစေချင်တာ ငါ့ကို ထိခိုက်စေချင်တာ
တကယ်လည်း လုပ်ခဲ့တယ်
ငါ့ရင်သွေးကို လုယူသွားခြင်းနဲ့ပေါ့
ဂျာလာ ၁၀ ရက်တည်းစောင့်ရမှာပါ
ဘာပဲဖြစ်ဖြစ် ၁၀ ရက်နေရင် အဖြေပေါ်မှာပဲ
အဲဒီတရားခံကို ကျွန်မရှေ့မှာတင် ရှင် ခေါင်းဖြတ်သတ်ရမယ်
အဲဒါက မိဖုရားဂျိုဓာဖြစ်ဖြစ် တခြားဘယ်သူဖြစ်ဖြစ်ပေါ့
အားလုံးပဲ နားထောင်ပါ
မယ်တော်ကြီးဟာမိဒါ ကြွရောက်လာပါပြီ
မင်္ဂ​လာပါ မယ်တော်
မယ်တော် ဒီကို မလာသင့်ဘူးလေ
ဘယ်သူမှ ကျွန်မကိုမတွေ့ရဘူးလို့ အရှင်က အမိန့်ထုတ်ထားတာ
မယ်တော်ဒီကိုလာရင် သူ ပိုပြီးဒေါသူပုန်ထလိမ့်မယ်
ငါက မယ်တော်ကြီးပါ ဂျိုဓာ ဂျာလာ ငါ့ကိုဒေါသထွက်လို့မရပါဘူး
ငါက သူ့မိခင်ပါ
ဒီကိုလည်း မိခင်တစ်ယောက်အနေနဲ့ ငါလာခဲ့တာ
ငါ့ကို မင်းရဲ့မိခင်လို့ မင်းသဘောထားတယ်မဟုတ်လား
ငါ မင်းနဲ့လာတွေ့တာကို ဘယ်သူမှတားလို့မရဘူး
အိန္ဒိယဘုရင်မင်းမြတ်ရဲ့အမိန့်လည်း တားလို့မရဘူး
အကျယ်ချုပ်ချခံထားရတာကို ကျွန်မဝမ်းမနည်းပါဘူး မယ်တော်
ကျွန်မရဲ့အမိတိုင်းပြည်ကို သူသံသယဝင်တာ ကျွန်မစိတ်ထိခိုက်မိတယ်
အရှင်မြတ်က အပြစ်မဲ့သူကို အပြစ်မပေးပါဘူး ဂျိုဓာ
အပြစ်ရှိသူကိုလည်း ပုန်းရှောင်ခွင့်မပေးဘူး
အခုလောလောဆယ်တော့ ဂျာလာဒေါပွနေပေမယ့် သူ စဉ်းစားချင့်ချိန်လိုက်တဲ့အခါကျရင်
အမှန်တရားကို သူသိသွားမှာပါ
အဲဒီအခါကျ သူ့လုပ်ရပ်တွေကို သူနောင်တရသွားမှာ
မင်းလည်း ခေါင်းမော့ရင်ကော့ပြီး ပြန်လျှောက်လှမ်းနိုင်ဦးမှာပါ
အခုအချိန်မှာတော့ ငါ့သားရဲ့ မတရားတဲ့လုပ်ရပ်အတွက် ငါအားနာပါတယ်
ကျွန်မ မယ်တော့်အတွက် ဂုဏ်ယူပါတယ် မယ်တော်
မယ်တော့်လို ယောက္ခမမျိုးရှိတာ
ကျွန်မရဲ့ကံကို ကျေးဇူးတင်ရမယ်
တရားခွင်မှာတုန်းက မယ်တော်က ကျွန်မရဲ့ဂုဏ်သိက္ခာကိုတင်မဟုတ်ဘူး
အမယ်ရ်တိုင်းပြည်ရဲ့ ဂုဏ်သိက္ခာကိုပါ ကာကွယ်စောင့်ရှောက်ပေးခဲ့တာ
မင်းက ငါ့ရဲ့သမီးပဲ မင်းရဲ့ဂုဏ်သိက္ခာက ငါ့ဂုဏ်သိက္ခာပဲပေါ့
ဂျာလာ မင်းကိုသံသယဝင်တာ သူကံဆိုးတာပဲ
ဒါပေမဲ့ မဂိုမျိုးနွယ်တွေက ဘယ်သူ့အပေါ်မှာမှ မတရားတာမလုပ်ဖူးဘူး
အခုလည်း အဲဒီလိုမဖြစ်စေရဘူး
ငါကတိပေးတယ်
မင်းမှာ အခက်အခဲတစ်စုံတစ်ရာဖြစ်ရင်
အပြင်မှာရှိတဲ့ အစောင့်ရဲမက်ကတစ်ဆင့် ငါ့ကိုလှမ်းအကြောင်းကြားပါ
ငါချက်ချင်း အရောက်လာခဲ့ပါ့မယ်
အခက်အခဲရှိပါတယ်
ပြောပါ
ကျွန်မက ကရစ်ရှနားနတ်မင်းကို ညနေတိုင်း ဆီမီးပူဇော်ပါတယ်
တစ်ခါမှ မပျက်ကွက်ခဲ့ဖူးပါဘူး
အခုတော့ ကျွန်မ ဆီမီးမပူဇော်နိုင်တော့ဘူး
အဲဒါကြောင့် နေမထိထိုင်မသာဖြစ်နေပါတယ်
ကရစ်ရှနားနတ်မင်းရှေ့မှာ ဆီမီးထွန်းညှိပေးပါ့မယ် ဂျိုဓာ
ငါကိုယ်တိုင် ဆီမီးပူဇော်ပေးမယ်
အစ်ကိုကြီး ကျွန်တော်တို့တော့ တရားမျှတမှုရမယ်မထင်ဘူး
ဒါ ကျွန်တော်တို့နဲ့ အမယ်ရ်တိုင်းကို အကွက်ဆင်လုပ်ကြံတာပဲ
ဒါ ပူးပေါင်းကြံစည်မှုကြီးပဲ မယ်မယ်
ပုန်ကန်မှုအကြီးစားပဲ
ပုန်ကန်မှုမဟုတ်ဘူး အာဒမ်ခန် ဒါ ရာဇဝတ်မှုပဲ
ထီးမွေနန်းလျာလောင်းကို လုပ်ကြံသတ်ဖြတ်မှုဆိုတာ အကြီးမားဆုံးအပြစ်ပဲ
အဲဒီအမယ်ရ်တိုင်းကလူတွေကို ကျုပ်သတ်ပစ်ချင်တယ် မယ်မယ်
ငါလည်း တရားခံကိုသေစေချင်ပါတယ်
ဒါပေမဲ့ မပြောနိုင်ဘူးလေ
အမယ်ရ်တိုင်းကလူတွေ မလုပ်တာလည်း ဖြစ်နိုင်တာပဲ
တခြားတစ်ယောက်လုပ်တာလည်း ဖြစ်နိုင်တာပဲ
ဒါ ဘုရင့်လက်ချက်ပဲ
မဟုတ်ဘူး ခမည်းတော် အဲဒီလိုမဟုတ်ဘူး
ဒါဖြင့် မင်းကဘယ်လိုထင်လို့လဲ ဒီဘုရင်လုပ်တာ တရားတယ်လို့ထင်လား
အဲဒီလိုမပြောပါဘူး ခမည်းတော် ဒါပေမဲ့ သူ မတရားမှုလည်းမလုပ်ဘူး
သက်သေတွေအားလုံးက ကျွန်တော်တို့ကို ညွှန်ပြနေတာလေ
ဘုရင်မင်းမြတ်နေရာမှာ ဘယ်သူမဆို အဲဒီလိုပဲလုပ်ကြမှာပဲ
သူသာ ကျွန်တော်တို့ကိုလုပ်ကြံတာဆိုရင်
ဘာဖြစ်လို့ ၁၀ ရက်အချိန်ပေးနေမလဲ
ဘုရင်မင်းမြတ်ရဲ့ဆုံးဖြတ်ချက်ကို ဘယ်သူက တော်လှန်ရဲမှာမို့လို့လဲ
မင်းသံသယဖြစ်မိတဲ့သူရှိလား မန်ဆင်းန်
သံသယဖြစ်မိတာတော့ အများကြီးပဲ တစ်ယောက်ပြောရရင် အာဒမ်ခန်
- အာဒမ်ခန်လား - သူက ညီလာခံမှာ
ဘုရင်မင်းမြတ်နဲ့ ကြိမ်ဖန်များစွာ အချေအတင်ဖြစ်ဖူးတယ်
ရှရိဖူဒင်လည်း ဖြစ်နိုင်တယ်
ရှရိဖူဒင်လား သူက လုပ်စရာအကြောင်း ရှိလို့လား
ဟုတ်တယ် ပဒိုင်းပင်က ရှရိဖူဒင်ရဲ့အုပ်ချုပ်ခွင့်ရမြေထဲမှာ
ပေါက်ရောက်လေ့ရှိတဲ့အပင်မျိုးပဲ
အခုအခြေအနေအရ ရှရိဖူဒင်က အရှင်မင်းကြီးက အမယ်ရ်တိုင်းပြည်အပေါ်
သက်သက်ညှာညှာဆက်ဆံပေးတာကို သိပ်သဘောမကျဘူးလို့ ငါထင်တယ်
ဒါပေမဲ့ မယ်မယ် ဘယ်လိုကြောင့် အခိုင်အမာပြောနိုင်တာလဲ
ဒီကိစ္စတွေကို ရှရိဖူဒင်လုပ်တယ်လို့လေ
ဘုရင်မင်းမြတ်က ရှရိဖူဒင်ကို အမယ်ရ်တိုင်းက သိမ်းလာသမျှငွေတွေအားလုံး
ပြန်ပေးလိုက်ဖို့ ပြောခဲ့ပါတယ်
ဖြစ်နိုင်တယ် အဲဒီမှာ ရှရိဖူဒင်ရဲ့မာနကို ထိခိုက်သွားတာဖြစ်မယ်
သူက အမယ်ရ်တိုင်းကို ကလဲ့စားချေချင်ခဲ့တာဖြစ်မယ်
မဟာမန်ဂလည်း ဖြစ်နိုင်တာပဲ
မယ်မယ့်ကို သံသယဝင်မယ်ဟုတ်လား ဘယ်သူက မယ်မယ့်ကိုစွပ်စွဲရဲမှာလဲ
တိုက်ခိုက်သူကိုသာ တားဆီးလို့ရမယ် စွပ်စွဲသူကိုတားလို့မရဘူး အာဒမ်
ဒီကိစ္စက တိုင်းပြည်ရဲ့ထီးမွေနန်းလျာ သေဆုံးရတာနဲ့သက်ဆိုင်နေတာလေ
ဂျာလာရဲ့ရင်သွေး အသတ်ခံလိုက်ရတာ ဂျာလာဒေါသူပုန်ထနေတယ် အာဒမ်
အခုအချိန်မှာ ဘယ်သူ့ကိုမဆို သူလက်ညှိုးထိုးအပြစ်တင်မှာပဲ
ငါ့ကိုလည်း အပြစ်တင်နိုင်တယ်
သူက ဘာဖြစ်လို့လဲ
ခမည်းတော် မမှတ်မိဘူးလား
ဒွေးတော်ဂျိုဓာ သူပေးတဲ့အဝတ်ကိုဝတ်ပြီး အပူလောင်ခဲ့ကတည်းက
သူနဲ့ ဒွေးတော်ဂျိုဓာတို့ တစ်ယောက်နဲ့တစ်ယောက် အမြင်မကြည်ကြတာလေ
စားစရာတွေရပါပြီ
ဒီအစားအသောက်တွေကို မစားကြနဲ့
ဘာဖြစ်လို့လဲ အစ်ကိုကြီး
ပဒိုင်းဆီထည့်ခဲ့တဲ့သူက
ဘုရင့်မိဖုရားကိုတောင် အဆိပ်ခတ်ဖို့မခဲယဉ်းတာလေ
ပဒိုင်းဆီက အစွမ်းပြသွားတယ်လေ
အခု ကျန်နေသေးတာက အရှင်ဘာလုပ်မလဲဆိုတာ စောင့်ကြည့်ဖို့ပဲ
ဒီတစ်ခေါက်တော့ တစ်ခုခုဖြစ်ပါစေဆုတောင်းတယ် မယ်မယ်
ဂျာလာကိုယ်တိုင်စုံစမ်းမယ်လို့ ကျုပ်ကြားထားတယ်
၁၀ ရက်.. အခုကျန်တာက ၁၀ ရက်အတွင်းဘာဖြစ်မလဲ ကြည့်ဖို့ပဲ
မိဖုရားဂျိုဓာရဲ့ကံက ၁၀ ရက်အတွင်း သူ့ကိုမျက်နှာသာပေးမှာလား မပေးဘူးလား
ဒါတော့မဟုတ်သေးဘူး
မဂိုမျိုးတွေက ဂျိုဓာနဲ့မင်းသားတွေကို ထိန်းသိမ်းထားလိုက်ပြီ
ဒီကိစ္စကို အမယ်ရ်တိုင်းကလည်းမသိဘူး
သူတို့ကိုကူညီမယ့်သူ ဘယ်သူမှမရှိဘူး
အားလုံးပဲ နားထောင်ပါ
မယ်တော်ကြီးဟာမိဒါ ကြွရောက်လာပါပြီ
ဘာဖြစ်လို့ ဒီမှာရှိနေကြတာလဲ
မယ်တော်ကြီးကို စောင့်ကြည့်ဖို့ အမိန့်ရထားလို့ပါ
မင်းတို့တွေကို ထွက်သွားဖို့ ငါအမိန့်ပေးတယ်
ငါ့မှာ ဘာအန္တရာယ်မှရှိမနေဘူး သွားတော့
ဆီမီးပူဇော်ဖို့အတွက် ပစ္စည်းပစ္စယတွေကော ရေဗာ
မယ်တော်ကြီး ဘာဖြစ်လို့ ဒါတွေကိုလုပ်နေတာလဲ
ငါ ဂျာလာနဲ့ အူမာရ်ကို့မှာ ခေတ္တခိုလှုံခဲ့ရတုန်းက
ပူဇော်ပသပွဲကို ဘယ်လိုလုပ်ရသလဲဆိုတာ မြင်ခဲ့ဖူးတယ်
မိဖုရားဂျိုဓာက ကရစ်ရှနားနတ်ဘုရားကို
ပူဇော်ဖို့ မပျက်ကွက်ချင်ဘူး
အဲဒါကြောင့် ငါကပဲပူဇော်ပေးလိုက်တာ
မယ်တော်ကြီး..ဂျိုဓာ့မှာအပြစ်ကင်းကြောင်း မယ်တော်ကြီးလည်း သိနေတာပဲ
သူ့ကို ကယ်ပေးပါ
အရှင်မြတ်ကိုယုံထားပါ သူက အပြစ်မဲ့သူကို ပြစ်ဒဏ်ပေးခွင့်မပြုပါဘူး
ဂျာလာ ဒီကိုဘာကိစ္စလဲ
မယ်တော် မိဖုရားဂျိုဓာနဲ့သွားတွေ့သေးလား
ငါသိသလောက်ကတော့ အကျယ်ချုပ်ချခံရတာ မိဖုရားဂျိုဓာပါ ငါမဟုတ်ပါဘူး
မသွားရဘူးလို့ အမိန့်ထုတ်ထားတာတောင် မယ်တော်သွားတယ်နော်
ဘယ်သူမှ မိဖုရားဂျိုဓာနဲ့မတွေ့ရဘူးလို့ တရားခွင်မှာ ကျွန်တော်အမိန့်ထုတ်ခဲ့တယ်
ဘယ်သူမှမသွားရဘူးဟုတ်လား မင်းမေ့နေပြီထင်တယ် ဂျာလာ
အဲဒီ ဘယ်သူမှဆိုတဲ့လူတွေထဲမှာ ငါမပါဘူး
ငါက ဘုရင့်မယ်တော်ကြီးပဲ တိုင်းပြည်ကြီးတစ်ခုလုံးရဲ့ မိခင်ပဲ
ငါ့မှာ ဆုံးဖြတ်ပိုင်ခွင့်ရှိတယ်
ဟုတ်တယ် စုံစမ်းစစ်ဆေးမှုမှာ ငါကြားဝင်တာ မှားချင်မှားမယ်
ဒါပေမဲ့ ငါ့ချွေးမနဲ့သွားတွေ့တာ ရာဇဝတ်မှုမဟုတ်ဘူး
မယ်တော် ဘာဖြစ်လို့နားမလည်ရတာလဲ
ရင်သွေးကို ကျွန်တော်ဆုံးရှုံးလိုက်ရတာ ဒါ ကျွန်တော့်ရဲ့နာကျင်မှုပဲ
ဘုရင်မင်းမြတ် ဘုန်းကြီးပါစေ အရှင့်အတွက် အထူးစာလွှာရောက်လာပါတယ်
ဘုရင်ဘာမယ်က စာလွှာပို့လိုက်ပါတယ် အရှင်
ဖတ်စမ်း
ဘာမယ်မှ ဧကရာဇ် ဂျာလာလူဒင်မိုဟာမက်အား
နှုတ်ခွန်းဆက်သလိုက်ပါတယ်
ကျုပ်ကို တွေ့ချင်တယ်ဆိုတဲ့ အရှင်ပို့လိုက်တဲ့ စာလွှာကိုရရှိပါတယ်
အရှင့်ဆန္ဒအတိုင်း ကျုပ် လာခဲ့ပါ့မယ်
သတင်းကောင်းတွေ ပေးစရာရှိပါတယ်
ကျုပ်သမီး သုကညာနဲ့ ဆူဂျန်ပူရ်ဘုရင် ဘဝါနီဆင်းန်ရဲ့သား
ရာတန်ဆင်းဂ်တို့ ထိမ်းမြားဖို့ သတ်မှတ်ပြီးသွားပါပြီ
အေးချမ်းပါစေတဲ့ ဘုရင်ဘာမယ်ကို ခေါ်ထားပါသလား အရှင်
ဟုတ်တယ် သူ့ကိုခေါ်ထားတယ်
သူ့အတွက် စီစဉ်ထားတာရှိလို့
သူ့သားတွေအတွက်ရောပဲ
မင်းသား.. ဒါမင်းသားအတွက်ပါ
မပြောပလောက်တဲ့ လက်ဆောင်လေးပါ
ဒီကမ်းလှမ်းမှုကို ခင်ဗျားတို့လက်ခံတာ ကျုပ်အနေနဲ့ အလွန်တရာမှ
ကံကောင်းတယ်လို့ ယူဆပါတယ်
တခြားဘယ်တော်ဝင်မိသားစုကမှ
ကျုပ်တို့တွေနဲ့ ပေါင်းစည်းမှုပြုဖို့ အသင့်မရှိကြသေးဘူး
ခင်ဗျားလုပ်တာကိုတော့ လူတိုင်းကမြင်တယ်
ဒါပေမဲ့ ဘာကြောင့်လုပ်တယ်ဆိုတာတော့ ဘယ်သူမှမမြင်ကြဘူးလေ
ခင်ဗျားသမီးသုကညာရဲ့ဇာတာခွင်နဲ့ ကြန်အင်လက္ခဏာတွေကို ကျုပ်သဘောကျတယ်
နတ်ဖက်တဲ့ ဖူးစာပဲ
လူတွေက ဒီထိမ်းမြားမှုနဲ့ပတ်သက်ပြီး ဘာတွေပဲပြောပါစေ
ကျုပ်ဘာမှမဖြစ်ပါဘူး
ပြန်လိုက်ပါဦးမယ်
မင်္ဂ​လာပွဲအတွက်ပြင်ဆင်စရာတွေ အများကြီးရှိသေးလို့ပါ
ဖိတ်ကြားလွှာတွေ အများကြီးပို့ရဦးမယ်
သွားပါ
သုကညာထိမ်းမြားမယ့်သတင်းကိုကြားပြီး အမယ်ရ်တိုင်းတစ်တိုင်းလုံး
ပျော်ရွှင်မြူးထူးနေကြပါတယ်
မေနဝတီရဲ့ အပျော်တွေဟာ အတောမသတ်နိုင်အောင်ပါပဲ
ငါ့ရဲ့သုကညာလေးကို လက်ခံမယ့် တိုင်းပြည်တစ်ပြည်ရှိနေတာ
အရှင်မြတ်ကို ကျေးဇူးအလီလီတင်ရတယ်
တိုင်းပြည်ကြီးမဟုတ်တာ ဝန်ခံပါတယ် တိုင်းပြည်ငယ်လေးတစ်ခုပါပဲ
ဒါပေမဲ့လည်း ငါတို့သုကညာလေး နောက်ဆုံးတော့ သတို့သမီးဖြစ်ရတော့မယ်
မဟုတ်ရင် သုကညာလေး အိမ်ထောင်ပြုခွင့်မရတော့မှာကို
ဂျိုဓာထိမ်းမြားပြီးကတည်းက ငါ စိုးရိမ်ပူပန်နေခဲ့ရတာ
စိတ်ကောင်းရှိတဲ့သူတွေဆီမှာ ဆိုးဝါးတဲ့ကိစ္စတွေ ဘယ်တော့မှမဖြစ်ပါဘူး
ဒါပေါ့ သုကညာက ဒီလောက်ထက်မြက်တာ
သူက ထိမ်းမြားဖို့ကမ်းလှမ်းရင် ဘယ်သူကငြင်းဆိုနိုင်မှာတဲ့လဲ
ကဲ အခု သုကညာက မင်းသမီးလေးကနေ မိဖုရားဖြစ်တော့မယ်
အစ်မတော်ဂျိုဓာသာ ဒီမှာရှိနေရင် သူအရမ်းပျော်နေမှာပဲနော်
တကယ်ပါ ဒီနေ့လေ ကျွန်မသူ့ကို သိပ်သတိရတာပဲ
ကဲ အရှင်ကတွေ့ချင်နေပါတယ် အခုလိုက်ခဲ့ပါ
အခုလား
အခုဟုတ်လား ချက်ချင်းခေါ်ခိုင်းလိုက်တာလား
သွားတာပေါ့
မင်းကြီးတော့ ဘာတွေကြံနေပြန်ပြီလဲမသိဘူး
အရှင်က ခင်ဗျားတို့အားလုံးကို အရေးကြီးတဲ့ကိစ္စပြောချင်နေတယ်
အဲဒါကြောင့် ဒီအချိန်ကြီးခေါ်လိုက်ရတာပဲ
ဘုရင်မင်းမြတ်က ဘာအရေးကြီးကိစ္စကို ဆွေးနွေးချင်တာမို့လဲ
အားလုံးပဲ နားထောင်ပါ
အိန္ဒိယဘုရင်မင်းမြတ် မဂိုတိုင်းရဲ့ဂုဏ်ကျက်သရေဆောင်
အရှင်ဂျာလာလူဒင်မိုဟာမက် ကြွချီလာပါပြီ
မင်းတို့အားလုံးကို ငါ့အမိန့်နဲ့ အကျယ်ချုပ်ချထားတယ်
ဘယ်သူမှ မင်းတို့နဲ့ မတွေ့ရဘူးလို့ ငါအမိန့်ထုတ်ထားတယ်
ဒါပေမဲ့ ငါမင်းတို့ကိုပြောချင်တဲ့ သတင်းတစ်ခုရှိတယ်
အဲဒီသတင်းကတော့ ငါက လာခိုင်းလိုက်တဲ့အတွက်
မနက်ဖြန် ဘုရင်ဘာမယ်ကိုယ်တိုင် အာဂရာကိုလာမယ်ဆိုတာပဲ
သူက သတင်းကောင်းတချို့ ပေးချင်နေတယ်လို့ကြားတယ်
အခု မင်းတို့အားလုံးကို မေးမယ်
သူငါ့ကို သတင်းကောင်းအရင်ပြောခွင့် ပေးရမလား
ဒါမှမဟုတ် မင်းတို့တွေရဲ့ အကောက်ကြံမှုအကြောင်း အရင်ပြောရမလား
တစ်ယောက်မှ ပြန်မဖြေကြဘူးနော်
ကောင်းပြီ
ဘာလုပ်ရမလဲဆိုတာ ငါ့ဘာသာဆုံးဖြတ်မယ်
မင်းတို့အားလုံးသွားနိုင်ပြီ
ငါ အားလုံးကို သွားခိုင်းတာနော်
အရှင်က ဘာဖြစ်စေချင်တာလဲ
မင်းကိုထွက်သွားစေချင်တာ
မိဖုရားဂျိုဓာကို စောင့်ကြည့်စစ်ဆေးရေးအခန်းကို ခေါ်သွား
ကျွန်မ မေးနေပါတယ် အရှင် ဘာဖြစ်ချင်တာပါလဲ
ငါ ဘာဖြစ်စေချင်သလဲဆိုတာ နောက် ၁၀ ရက်နေရင် မင်းသိရမှာပေါ့
ကျွန်မရဲ့ခမည်းတော်ကို ရှင် ဘယ်လိုကစားဦးမလို့လဲ
ရှင်ဘုရင်တစ်ပါးက ရာဇဝတ်သားတွေကို ဘာမှ ရှင်းပြနေစရာအကြောင်းမရှိဘူး
တကယ်လို့ ကျွန်မအဖေ တစ်ခုခုဖြစ်ခဲ့ရင်
ကျွန်မ သည်းခံမှာမဟုတ်ပါဘူး
ဘာဖြစ်လို့လဲ
မင်းတို့မျိုးနွယ်ကိုထိတော့ မင်းဒေါသထွက်လား ဟုတ်လား မိဖုရားဂျိုဓာ
ဟုတ်သားပဲ ၁၇ ကြိမ်တိုင်တိုင် ငြင်းပယ်ခံရပြီးနောက်မှာ
အခု မင်းညီမရဲ့ထိမ်းမြားမှုကို သတ်မှတ်နိုင်သွားပြီ
မင်းရဲ့ခမည်းတော် သိပ်ပျော်နေမှာပေါ့
ဒီထိမ်းမြားပေါင်းဖက်မှုက မင်းအတွက်လည်း အရေးကြီးမယ်ထင်တယ်
ဒါဆို ငါတို့ ပျော်ပွဲရွှင်ပွဲလုပ်ကြတာပေါ့
အရှင်.. ဒီလိုမလုပ်ပါနဲ့
ကျွန်မခမည်းတော် စိတ်ထိခိုက်ပြီး ကျွန်မညီမလေးလည်း..
သူတို့ကို နာကျင်အောင်လုပ်ပြီး အရှင် ဘာအကျိုးရှိမှာမို့လို့လဲ
စိတ်ချမ်းသာမှုလေ
မင်းကိုထိခိုက်အောင်လုပ်ပြီး ငါ စိတ်ချမ်းသာမှုရမှာ
ငါ့အမိန့်အတိုင်းလိုက်နာပါ
ဘုရင်ဘာမယ် ဒီကိုလာမယ်လို့ကြားတယ်
ဘုရင်ဘာမယ်နဲ့ အမယ်ရ်တိုင်းက တခြားသူတွေကို
အရှင် ဘယ်လိုဆက်ဆံမလဲသိချင်မိတယ်
အရှင့်လက်ခုပ်ထဲက ဘုရင်ဘာမယ်လွတ်မလွတ်
ငါတောင်မှ အတော်သိချင်မိတယ်
ဘုရင်ဘာမယ့်ကို အရှင်က
နန်းတော်တွင်းကို ဘယ်လိုကြိုဆိုမလဲသိချင်တယ်
ပြစမ်းပါဦး
အရှင့်စာလွှာကို ရရှိပါတယ်
ကျုပ်လည်း အရှင့်ကို သတင်းကောင်းလာပြောတော့မလို့ပဲ
ဒီလက်ဆောင်ပဏ္ဍာတွေက ကျုပ်က ဆက်သတာပါ
ကျုပ်သမီးတော် သုကညာနဲ့
ဆူဂျန်ပူရ်ဘုရင် ဘဝါနီဆင်းန်ရဲ့သား ရာတန်ဆင်းန်တို့ရဲ့ ထိမ်းမြားမင်္ဂ​လာပွဲကို
စီစဉ်ပြီးသွားပြီ
နောက်လာမယ့် လပြည့်နေ့မှာ စေ့စပ်ကြောင်းလမ်းပွဲလုပ်ဖို့
သတ်မှတ်ပြီးသွားပြီ
သိပ်မင်္ဂ​လာရှိတဲ့သတင်းပဲ
ဒါဖြင့် အချိုမုန့်လေးတွေ သုံးဆောင်လိုက်ပါဦး
စားရမှာပေါ့
ဒါပေမဲ့ ကျုပ်မစားခင်
ခင်ဗျားအရင်စားပါ
ဒီအချိုမုန့်တွေကို ကျွန်တော်စီရင်ရတာပါ အရှင်
မြည်းစမ်းကြည့်ဖို့ တာဝန်က ကျွန်တော့်တာဝန်ပဲဖြစ်သင့်ပါတယ်
ဒီနေရာမှာ အရှင်မင်းကြီးပဲ အမိန့်ပေးပိုင်ခွင့်ရှိတာလေ
ခွင့်ပြုပါတယ်
အရှင်မင်းကြီးတော့ စိတ်ခုသွားမယ်ထင်တယ် ဒါပေမဲ့ မတတ်နိုင်ဘူး
အခုတလော အာဂရာမြို့မှာ အဆိပ်တွေက လှိုင်လှိုင်ပေါနေတာ
- ကျုပ် သိပ်နားမလည်ဘူး - နားလည်လာမှာပါ
ဂျာလာ ဘာတွေလုပ်နေတာလဲ
ဘုရင်ဘာမယ်ကို ဘာဖြစ်လို့ အမှန်အတိုင်းမပြောတာလဲ
ကဲပါလေ ဒါတွေကိုနောက်မှစားမယ်
ယူသွားလိုက်တော့
- အရှင် ခွင့်ပြုမယ်ဆိုရင်.. - ခွင့်ပြုပါတယ်
ကျုပ် ဆုံးအောင်မပြောရသေးဘူးလေ
ဒါသဘာဝပဲလေ အရှင်မင်းကြီးရဲ့
ဖခင်တစ်ယောက်က သူ့သမီးရဲ့ခင်ပွန်းနဲ့ အမျိုးအဆွေတွေဆီလာတာ
အရင်ဆုံး သူ့သမီးကို တွေ့ချင်မှာပဲပေါ့
မင်းကြီးကို သမီးတော်ဆီခေါ်သွားပေးလိုက်ပါ
ကျေးဇူးတင်ပါတယ်
စိတ်မရှိပါနဲ့ အရှင် ဒါပေမဲ့ ကျွန်မ..
ဒွေးတော် ဘာစဉ်းစားနေလဲ ကျွန်တော်သိပါတယ်
ဘာလို့ ဘုရင်ဘာမယ့်ကို သူ့သားသမီးတွေ အကျယ်ချုပ် ချခံထားရကြောင်း
ဘာတစ်ခုမှ မပြောလိုက်တာလဲလို့ သိချင်နေတာမဟုတ်လား
ဟုတ်ပါတယ် အရှင် အရှင်ပြောတာ အမှန်ပါပဲ
သူက အမယ်ရ်တိုင်းရဲ့ရှင်ဘုရင်ဖြစ်ပြီး သူလည်း ဒီလုပ်ကြံမှုမှာ
တစ်ထောင့်တစ်နေရာက တာဝန်ရှိပါတယ်
ဒွေးတော်.. ဘုရင်ဘာမယ်လည်း ဖခင်တစ်ယောက်ပဲ
ဖခင်ဆိုတာ သူ့သားသမီးတွေဒုက္ခရောက်တာကို နားနဲ့ကြားရတာထက်
မျက်လုံးနဲ့တပ်အပ်မြင်ရရင် ပိုနာကျင်မှာလေ
ဒါမှ ပိုပျော်ဖို့ကောင်းတော့မှာပေါ့ ဒွေးတော်
သိပ်မစောင့်ရတော့ပါဘူး
မကြာခင် သူ ကျွန်တော့်ရှေ့ပြန်လာပြီး
နောင်တမျက်ဝန်းတွေနဲ့ မေးခွန်းတွေမေးလာလိမ့်မယ်
နောက်ဆုံးတော့ ဂျာလာက သူ့ကိုဒီခေါ်လိုက်ပြီပဲ
တစ်မိသားစုလုံး အကျဉ်းခန်းထဲမှာ တစ်ယောက်မျက်ရည်ကို တစ်ယောက်
သုတ်ပေးနေရတော့မှာ ကောင်းလိုက်တာ
ဒီတစ်ခေါက် အာဂရာတိုင်းရဲ့ကြိုဆိုပုံက ဘယ်လိုဖြစ်တာပါလိမ့်
မင်းကြီးရော အာဒမ်ခန်ပါ ငါနှုတ်ဆက်တာကို
မသိကျွိုးကျွန် ပြုနေကြတယ်
လက်ဆောင်ပဏ္ဍာကိုလည်း တင်းတင်းကျပ်ကျပ် စစ်ဆေးတယ်
ငါမသိသေးတဲ့အရာတစ်ခုခုတော့ ရှိနေပြီ
မိဖုရားဂျိုဓာရဲ့ခမည်းတော် မိဖုရားနဲ့ လာတွေ့ပါတယ်
အရှင်ကိုယ်တိုင် ခွင့်ပြုချက်ပေးလိုက်တာပါ
ခဏလေးပါ
လုံခြုံရေးက တင်းကျပ်လှချည်လား ဘာတွေဖြစ်နေပါလိမ့်
အဘိုးတော်
ခမည်းတော်
ဂုဏ်ယူဝမ်းသာပါတယ် သားတော်တို့
သုကညာ လက်ထပ်ထိမ်းမြားဖို့ သတ်မှတ်ပြီးသွားပြီ
အခု အဲဒီကနေ လာခဲ့တာ
ဟုတ်ကဲ့
ခမည်းတော် ဒီသတင်းကောင်းပြောဖို့
ဒီကိုလာမယ်လို့ အရှင်ပြောပါတယ်
ငါတို့အားလုံး အကျယ်ချုပ်ချခံနေရမှန်း ခမည်းတော် သိလားမသိဘူး
မျက်နှာက ပြုံးရွှင်နေပုံထောက်ရင် မသိလောက်သေးဘူး
အရှင်က အရမ်းထက်မြက်တာပဲ
သားတော်တို့နဲ့တွေ့ချင်တယ်ဆိုတာ ငါတောင် ဘာမှမပြောရသေးဘဲနဲ့
သူက နားလည်တယ်လေ
သူက ဒီကိုလွှတ်လိုက်တာ
အရှင်ဂျာလာလူဒင်က ခမည်းတော်ကိုပါ
အကျယ်ချုပ်ချထားမလို့လားမသိဘူး
ဂျိုဓာကော ဘယ်မှာလဲ သူနဲ့လည်း တွေ့ချင်တယ်
ခမည်းတော်
ဂျိုဓာ
အရှင်မြတ်ကောင်းချီးပေးပါစေကွယ်
ခမည်းတော်လာတယ်လို့ အကြောင်းကြားလို့လေ
အဲဒါနဲ့ ခွင့်ပြုချက်တောင်းပြီး ခမည်းတော်ကိုလာတွေ့တာ
ခွင့်ပြုချက်တောင်းတယ်ဟုတ်လား
ဘာဖြစ်လို့လဲ အသေးအဖွဲကိစ္စလေးတောင် ခွင့်ပြုချက်တောင်းရသလား
လုံခြုံရေးတွေ တင်းကျပ်လိုက်တာ
မင်းတို့အားလုံးကို သီးသန့်ခန်းထဲမှာ ဘာဖြစ်လို့ထားထားတာလဲ
ပြောလေ
ပြောကြပါဦး
ဘာဖြစ်လို့ စိတ်ဆင်းရဲတဲ့ပုံစံတွေ ဖြစ်နေကြတာလဲ
သားတော်တို့ကို ဒီမှာချုပ်ထားတာ အကျယ်ချုပ်ချခံထားရတာပါ
ဘာပြစ်မှုနဲ့လဲ
ဘာတွေဖြစ်ခဲ့လို့လဲ
ဂျိုဓာ သမီးတော်က မိဖုရားလေ
မင်းတို့အားလုံး ဒီအခန်းထဲမှာ အပိတ်ခံထားလောက်အောင်
ဘာတွေများဖြစ်ခဲ့လို့လဲ
ပြောစမ်းပါဦး
မိဖုရားရခေယျက ပဒိုင်းဆီသောက်မိလို့
ရင်သွေးဆုံးရှုံးလိုက်ရတယ်
အဲဒီကိစ္စမှာ အမယ်ရ်တိုင်းက အစွပ်စွဲခံရတယ်
မင်းကိုယ်တိုင်ပဲ ဒီကုံကုမံကို နို့နဲ့ရောပြီး
မိဖုရားရခေယျကို တိုက်လိုက်ပါလား
ပဒိုင်းဆီပါနေတဲ့ ကုံကုမံတွေဟာ အမယ်ရ်တိုင်းက လာတာဖြစ်ကြောင်း
သက်သေပြနိုင်ခဲ့ပါပြီ
၁၀ ရက်ကြာ စုံစမ်းမှုပြုမယ် ဂျိုဓာနဲ့ သူ့အစ်ကိုတော်တွေဟာ
သူတို့ရဲ့အပြစ်ကင်းစင်မှုကို သက်သေပြဖို့ ၁၀ ရက်အချိန်ရမယ်
၁၀ ရက်နေလို့မှ အပြစ်ကင်းကြောင်း သက်သေမပြနိုင်ခဲ့ရင်
သူတို့ကို အပြစ်ရှိတယ်လို့ သတ်မှတ်ပြီးတော့
လူအများရှေ့မှာ အရှင်လတ်လတ် မီးရှို့သတ်မယ်
ဒါပေမဲ့ အရှင်မင်းကြီးက ဒီအကြောင်း ဘာလို့ငါ့ကိုမပြောတာလဲ
သူနဲ့တွေ့ပြီးမှ ဒီကိုလာခဲ့တာပဲလေ
ငါယူလာတဲ့လက်ဆောင်တွေကို ဘာလို့ တင်းတင်းကျပ်ကျပ်စစ်ဆေးမှန်း
အခုမှပဲ သဘောပေါက်တော့တယ်
ဒါကြောင့် ငါယူလာတဲ့အချိုမုန့်တွေကို ငါ့ကိုမြည်းစမ်းခိုင်းတာကိုး
ငါလည်း သူ့ကိုအဆိပ်ခတ်မယ်လို့ မင်းကြီးက သံသယဝင်နေတာပဲ
အလိုလေး
ခမည်းတော်
ဘယ်သွားမလို့လဲ
အရှင်မင်းကြီးနဲ့ ချက်ချင်းတွေ့မှဖြစ်မယ် ဂျိုဓာ
သမီးတော်တို့အားလုံး ဒီလိုတွေဖြစ်နေရတာ မဟုတ်သေးဘူး
ခမည်းတော် သူ့ရဲ့သံသယတွေကို တစ်ချက်တည်းနဲ့ ရှင်းလင်းပေးရမယ်
ဘာလုပ်တာလဲ ယောက်မတော် ဖြည်းဖြည်းလုပ်ပါ
လက်တွေနာကုန်တော့မယ်
အဲဒါပြောတာပေါ့ ယောက်မတော်ရယ်
သူ့ကို ပြောပြောနေတာကြာပြီ
နားကိုမလည်ဘူး
သူက သဘောကျတယ်ဆိုလို့ ကျွန်မ ဝတ်ကြည့်နေတာ
ကြည့်စမ်းပါဦး
ထိမ်းမြားဖို့လည်း သတ်မှတ်ပြီးရော နှစ်ယောက်သားက ရုတ်ချည်းပဲ
အချစ်တွေတိုးပွားလာလိုက်တာ
ဂျိုဓာနဲ့လည်း ဒီလိုပဲဖြစ်ခဲ့တာလေ
ဂျိုဓာ့မင်္ဂ​လာပွဲမတိုင်ခင်မှာပဲ သုကညာတစ်ယောက် သူ့အစ်မအပေါ်
အချစ်တွေ နိုးကြားခဲ့တာပေါ့
အခု ကျွန်မဆီကနေ
အစ်မတော်ဂျိုဓာ ဘာမှလုယူလို့မရတော့ဘူး
ကျွန်မ အရမ်းပျော်တယ်
စေ့စပ်ကြောင်းလမ်းပွဲရောက်ဖို့ အချိန်တွေလိုပါသေးတယ်
ဒါပေမဲ့ ငါထင်တယ် အဲဒီပျော်ရွှင်မှုတွေက နန်းတော်ထဲမှာ ပျံ့နှံ့နေပြီ
သမီးကညာရဲ့မင်္ဂ​လာပွဲဆိုတာ အချိန်ဘယ်လောက်ပဲလိုလို
အချိန်နည်းတတ်တာထုံးစံပဲ မေနဝတီ
အခု စီစဉ်စရာတွေက အများကြီးပဲ
သုကညာ သမီးမင်္ဂ​လာပွဲကိုလည်း သမီးအစ်မတော်ဂျိုဓာရဲ့ မင်္ဂ​လာပွဲလိုပဲ
ခမ်းခမ်းနားနားကို ကျင်းပပေးမှာ
ခမ်းနားရမှာပေါ့ အဘွားတော်
မဟုတ်ရင် အစ်မတော်သုကညာက အဘွားတော်တို့တွေက
အစ်မတော်ဂျိုဓာ့ကိုပိုချစ်ပါတယ်ဆိုပြီး ဝေဖန်ပြောဆိုတော့မှာပေါ့
မင်္ဂ​လာပါ မိဖုရားကြီး အာဂရာတိုင်းက ဆက်သားရောက်လာပါတယ်
အစ်မတော်ဂျိုဓာတော့ အသက်ရှည်ဦးမယ်
သူ့အကြောင်းပြောနေရုံရှိသေး သူ့ဆီက စာလာတော့တာပဲ
သူလည်း သတင်းကြားပြီးပြီထင်တယ်
ဂုဏ်ပြုကြောင်း စကားပါးလိုက်တာဖြစ်မယ်
ခေါ်လိုက်ပါ
ပြောပါဦး ဘာတွေအမှာပါးလိုက်လဲလို့
အာဂရာတိုင်းမှာ မိဖုရားဂျိုဓာနဲ့ အစ်ကိုတော်တွေဟာ
အရှင်မင်းမြတ်ရဲ့ နန်းလျာရင်သွေးလောင်းကို လုပ်ကြံမှုနဲ့စွပ်စွဲခံထားရပါတယ်
သူတို့ကို အကျယ်ချုပ်ချထားပါတယ်
အလိုလေး ကံကြမ္မာက ဘယ်လိုကျီစယ်လိုက်တာလဲ
သမီးတစ်ယောက်ကတော့ ထိမ်းမြားပြီး
နောက်တစ်ယောက်ရဲ့အိမ်ထောင်ရေးက ပြိုလဲလုဆဲဆဲဖြစ်နေပြီ
လုပ်ဖို့နေနေသာသာ ငါ့သမီးဂျိုဓာက အဲဒါမျိုးကို စိတ်တောင်မကူးရဲတဲ့သူပါ
အရှင်မင်းမြတ်က ဘယ်လိုလုပ်ပြီး အဲဒါမျိုးကို ယုံရတာလဲ
ဘယ်လိုလုပ်ယုံကြည်နိုင်ရတာလဲ မယ်တော်
မေနဝတီ
လုပ်ကြံမှုတွေ အထင်လွဲမှုတွေက
တော်ဝင်မျိုးနွယ်တွေကြားမှာ ဖြစ်နေကျကိစ္စတွေပဲ
ဘာမှ စိတ်ပူစရာမရှိပါဘူး
အရှင်မ ရှိနေတာပဲမဟုတ်လား
အရှင်မက ငါတို့ကို လမ်းပြပေးမှာပါ
ဘာလို့ ဒီလိုကိစ္စတွေ ဖြစ်ရတာလဲ မယ်တော်
အခုတင် အာဂရာတိုင်းကနေ မျှော်လင့်ချက်လေးနဲ့ပြန်လာခဲ့တာ
အားလုံးအဆင်ပြေတော့မှာပါလို့ ထင်ခဲ့မိတာ
ရှာဂူနီဘိုင်ကတောင် အဆင်ပြေတော့မှာလို့ ပြောခဲ့သေးတာပဲ
အခုတော့..
ဘာလို့များလဲ မယ်တော်ရယ် ကျွန်မ ဘယ်လိုလုပ်ရမလဲ
သမီးတစ်ယောက်ရဲ့သတင်းဆိုးကို ကြားပြီးတဲ့နောက်မှာ
တခြားတစ်ယောက်အတွက် ပျော်စရာသီချင်းတွေကို ကျွန်မဘယ်လိုဆိုရမလဲ
မယ်တော် ကျွန်မငယ်ငယ်ကတည်းက အစ်မတော်ဂျိုဓာ့ကို
လက်ကြပ် ခြုံထည်ကစလို့ ကျွန်မပိုင်ဆိုင်သမျှကို လုယူတယ်လို့
ကျွန်မ အပြစ်တင်စွပ်စွဲခဲ့တာ
ဒါပေမဲ့ မယ်တော် ဒီနေ့တော့ ကျွန်မရဲ့အပျော်တွေကို
သူလုယူသွားတယ်လို့ ကျွန်မ မပြောရက်တော့ဘူး
ဘာဖြစ်လို့လဲဆိုတော့ သူ ဘယ်လိုနာကျင်မှုတွေ
ခံစားနေရမှန်း ကျွန်မနားလည်လို့ပဲ
မယ်တော် ဒါ ပျော်နေရမယ့်အချိန်မဟုတ်ပါဘူး
အစ်မတော်ဂျိုဓာရဲ့နာကျင်မှုတွေကို နားလည်ပေးရမယ့်အချိန်ပါ
မေနဝတီ နင်က မိဖုရားကြီးပဲ
ဒီလိုခက်ခဲကြမ်းတမ်းတဲ့အချိန်မှာ နင် ကြံ့ကြံ့ခံရမှာပေါ့
ငါပြောတာယုံ မေနဝတီ
မီးထဲမှာ လောင်မြိုက်ခံရပြီးတဲ့နောက်မှ ရွှေဟာ အရောင်လက်လာသလိုပဲ
ဒီအစွပ်စွဲခံရမှုကြီး ပြီးဆုံးသွားတဲ့နောက်မှာ ဂျိုဓာ့ဂုဏ်သိက္ခာဟာလည်း
ရွှေစင်စစ်လို အရောင်တောက်လာမှာပါ
ကျုပ် သားတော်သမီးတော်တွေကို အကျယ်ချုပ်ချထားတယ်ဆိုတာ
ဘာဖြစ်လို့ မပြောခဲ့တာလဲ အရှင်
ခင်ဗျားမျှော်လင့်ချက်လေးတွေကို မပျက်စီးစေချင်လို့ပါ
ပြီးတော့လည်း ဆိုးဝါးတဲ့လုပ်ကြံမှုကြီးဆိုတော့ ထုတ်ပြောလိုက်ရင်
ကျုပ်ပါးစပ်တွေ ညစ်ညမ်းသွားမှာစိုးလို့လေ
ခင်ဗျားသားတော်သမီးတော်တွေ ပြုလုပ်ထားတဲ့ မကောင်းမှုတွေကို
သူတို့ဆီကကြားတာပဲ ပိုကောင်းမယ်ထင်လို့
ကျုပ်ရင်သွေးကို သူတို့တွေ ဘယ်လိုရက်ရက်စက်စက်
သတ်ခဲ့သလဲဆိုတာ အခု ခင်ဗျားသိလောက်ပါပြီ
အရှင်မင်းကြီး ဒီအဖြစ်အတွက် ကျုပ်စိတ်မကောင်းပါဘူး
အရှင်ကြုံခဲ့ရတဲ့ အဖြစ်အပျက်က ဆိုးဝါးပါတယ်
ဒါပေမဲ့ လျော်ကန်တဲ့ စုံစမ်းစစ်ဆေးမှုတောင်မရှိဘဲ
ကျုပ်သားသမီးတွေကိုစွပ်စွဲတာ မှန်ကန်လို့လား
ခင်ဗျားက အမယ်ရ်တိုင်းရဲ့ဘုရင်ဖြစ်ပြီး ကျုပ်ထက်လည်း အသက်ကြီးတယ်
အဲဒါကြောင့် ခင်ဗျားကိုကျုပ် ရိုရိုသေသေ ဆက်ဆံနေတာ
မဟုတ်ရင် ကျုပ်ကို ဘယ်သူမှ စောဒကတက်ခွင့်မရစေရဘူး
ကျုပ်က အရှင့်ရဲ့ယောက္ခမလည်းဖြစ်ပါတယ်
အခုအချိန်မှာတော့ ခင်ဗျားက ရာဇဝတ်သားရဲ့အဖေပဲ
ကျုပ်ရင်သွေးကိုသတ်ခဲ့တဲ့ ရာဇဝတ်သားတွေရဲ့အဖေ
မှန်ပါတယ် အရှင်
သက်သေအထောက်အထားမရှိမချင်း
ပြစ်ဒဏ်မချမှတ်သင့်ပါဘူး
အဲဒါကြောင့် ခင်ဗျားရဲ့သားသမီးတွေကို ကျုပ် အကျယ်ချုပ်ချထားတာ
မဟုတ်လို့ကတော့ အခုလောက်ဆို အကုန်လုံးကို သတ်ပြီးနေပြီပေါ့
ဒါပေမဲ့ တစ်ခုတော့နားလည်ထားပါ အရှင်
ကျုပ်သံသယတွေကို အတည်ပြုပေးနိုင်မယ့် သက်သေကို ရလာတဲ့နေ့မှာ
အမယ်ရ်တိုင်းရဲ့သမိုင်းကြောင်းနဲ့ ကံကြမ္မာကို ကျုပ်ပြောင်းလဲပစ်မယ်
အရှင်မင်းကြီးကိုလည်း ရာဇဝတ်သားအဖြစ် သတ်မှတ်ဖို့ တွေဝေနေမှာမဟုတ်ဘူး
အရှင်မင်းကြီးကို ကြိုဆိုဖို့ သေသေချာချာပြင်ဆင်လိုက်ပါ ဒွေးတော်
သူပြောတဲ့အတိုင်း သူက ကျုပ်ယောက္ခမဖြစ်နေသေးတာပဲ
သူကောင်းကောင်းမွန်မွန်ကြိုဆိုခံရတာ သေချာအောင်လုပ်ပေးလိုက်ပါ
အတော်ဆုံးစားတော်ကဲတွေ ချက်ပြုတ်ထားတဲ့
စားကောင်းသောက်ဖွယ်တွေနဲ့ တည်ခင်းဧည့်ခံလိုက်ပါ
ဒီနေ့အတွက်တော့ ကျုပ် ဘာတစ်ခုမှမစားနိုင်ဘူး
အရှင်က ကျုပ်ကို ရာဇဝတ်သားတွေရဲ့ ဖခင်အဖြစ် သတ်မှတ်ချင်သတ်မှတ်မယ်
ဒါပေမဲ့ ကျုပ်အတွက်တော့ အရှင်က ကျုပ်သားမက်ပဲ
အရှင်တို့မိသားစုရဲ့သတင်းဆိုးတွေကို ကြားလိုက်ရလို့
ကျုပ် ဒီနေ့တော့ ဥပုသ်စောင့်မယ်
ဘာဖြစ်လို့ပြုံးနေတာလဲ ဒွေးတော်
အရှင့်ရဲ့ထိုးနှက်ချက်ကြောင့် အရှိုက်ထိသွားတဲ့
အမယ်ရ်တိုင်းဘုရင် ဘာမယ်ရဲ့မျက်နှာကို မြင်လိုက်ရလို့ပါ
သိပ်ကောင်းတယ် အရှင် ဒါကိုမှ ထိုးနှက်ချက်လို့ခေါ်တာ
လက်တစ်ချက်မမြှောက် အသံတစ်ချက်တောင် ထွက်စရာမလိုလိုက်ဘူး
ပြောပါဦး ဒွေးတော် ဘာများပြောစရာရှိလို့လဲ
တရားခွင်မှာ အရှင့်ဆုံးဖြတ်ချက်ကို ကြားဝင်နှောင့်ယှက်တာ မဖြစ်သင့်ပါဘူး
အဲဒါကြောင့် အဲဒီတုန်းက ကျွန်မ ဘာမှမပြောခဲ့တာပါ
ဒါပေမဲ့ အခုတော့ သားတစ်ယောက်ကို နှစ်ကိုယ်ကြားပြောသလို ပြောချင်တယ်
အမယ်ရ်ဘုရင် ဘာမယ့်ကို
ကောင်းကောင်းမွန်မွန်ဆက်ဆံပေးတာ ဘာအဓိပ္ပာယ်များလဲ
အမယ်ရ်တိုင်းရဲ့မင်းသားတွေကိုတောင် အကျယ်ချုပ်ချထားရင်
အမယ်ရ်တိုင်းဘုရင်ကိုလည်း ဘာဖြစ်လို့ အဲဒီလိုမလုပ်တာလဲ
ပဒိုင်းဆီက အမယ်ရ်တိုင်းကလာတာဆိုရင်
ဘုရင်ဘာမယ်မှာလည်း တာဝန်ရှိတာပဲပေါ့
ကျွန်မသိသလောက်ဆိုရင်တော့ ဘုရင်ဘာမယ်ရဲ့ထောက်ခံမှုမရှိဘဲ
ဒီလိုလုပ်ကြံမှုမျိုးကို ကြံစည်နိုင်မှာမဟုတ်ဘူး
ကျွန်မအမြင်ကတော့ အရှင် ဘုရင်ဘာမယ့်ကို အခုချက်ချင်းဖမ်းဆီးသင့်တယ်
အဲဒါမှ မဂိုတိုင်းရဲ့ဘုရင်ကို ဆန့်ကျင်ပုန်ကန်ရင်
ဘယ်လိုရလဒ်မျိုးရမလဲဆိုတာ လူတွေကို စံနမူနာပြနိုင်မှာ
သူ့အပေါ်မှာ ကောင်းပြနေရင်
တိုင်းပြည်ကိုပုန်ကန်ချင်သူတွေကို အားပေးသလိုဖြစ်နေမယ်
သားကောင်ထွက်လာပြီဆိုမှတော့
မုဆိုးက လိုက်ရမှာပေါ့ ဂျာလာ